CELEX: 32017D2224
Language: hu
Date: 2017-11-30 00:00:00
Title: A Bizottság (EU, Euratom) 2017/2224 végrehajtási határozata (2017. november 30.) a héasajátforrás-alap kiszámítása céljából bizonyos közelítő becslések alkalmazásának Málta számára való engedélyezéséről szóló 2014/844/EU, Euratom végrehajtási határozat módosításáról (az értesítés a C(2017) 7861. számú dokumentummal történt)

2.12.2017   
            
            
               HU
            
            
               Az Európai Unió Hivatalos Lapja
            
            
               L 318/37
            
         A BIZOTTSÁG (EU, Euratom) 2017/2224 VÉGREHAJTÁSI HATÁROZATA
   (2017. november 30.)
   a héasajátforrás-alap kiszámítása céljából bizonyos közelítő becslések alkalmazásának Málta számára való engedélyezéséről szóló 2014/844/EU, Euratom végrehajtási határozat módosításáról
   
      
         (az értesítés a C(2017) 7861. számú dokumentummal történt)
      
   
   (Csak az angol és a máltai nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 2006/112/EK tanácsi irányelv (2) 387. cikke értelmében Málta, a csatlakozás időpontjában általa alkalmazott feltételek mellett, továbbra is mentesítheti az irányelv X. melléklete B. részének 9. pontjában említett ügyleteket mindaddig, ameddig a 2004. április 30-án a Közösséget alkotó valamelyik tagállam ezzel azonos mentességet alkalmaz. E cikkel összhangban az említett ügyleteket figyelembe kell venni a héasajátforrás-alap meghatározásához.
            
         
               (2)
            
            
               A 2014/844/EU, Euratom bizottsági végrehajtási határozattal (3) Málta engedélyt kapott arra, hogy a közüzemi vízellátás és a személyszállítás vonatkozásában a 2006/112/EK irányelv X. melléklete B. részének 8. és 10. pontjában említett ügyletek tekintetében a héasajátforrás-alap kiszámításához a köztes alap rögzített százalékát alkalmazza.
            
         
               (3)
            
            
               2017. április 25-i levelében Málta engedélyt kért a Bizottságtól arra, hogy az új épületek és az építési telkek vonatkozásában a 2006/112/EK irányelv X. melléklete B. részének 9. pontjában említett ügyletek tekintetében a héasajátforrás-alap kiszámításához bizonyos közelítő becsléseket alkalmazzon. Az új épületek és az építési telkek értékesítése esetén alkalmazott kompenzáció mértékének számítása során Málta az építési telkeket az új épületek árának kétszeresére értékeli fel. Az építési telkek pontos értékének kiszámítása indokolatlan igazgatási terhet jelentene ahhoz képest, amilyen hatást ezek az ügyletek Málta héaforrásainak összesített alapjára gyakorolnak. Emiatt engedélyezni kell Máltának, hogy az új épületek vagy az építési telkek vonatkozásában a héasajátforrás-alapot közelítő becslések alkalmazásával számítsa ki.
            
         
               (4)
            
            
               Az átláthatóság és a jogbiztonság érdekében az engedély alkalmazhatóságának időtartamát célszerű korlátozni.
            
         
               (5)
            
            
               A 2014/844/EU, Euratom végrehajtási határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2014/844/EU, Euratom végrehajtási határozat az alábbi, 2a. cikkel egészül ki:
   
      „2a. cikk
      Málta a héasajátforrás-alap 2017. január 1. és 2021. december 31. között történő kiszámítása céljából a 2006/112/EK irányelv X. melléklete B. részének 9. pontjában említett egyes ügyletek (új épületek és építési telkek) tekintetében közelítő becsléseket alkalmazhat.”
   
   2. cikk
   E határozat címzettje a Máltai Köztársaság.
   
      Kelt Brüsszelben, 2017. november 30-án.
      
         
            a Bizottság részéről
         
         Günther OETTINGER
         
            a Bizottság tagja
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
   
      (3)  A Bizottság 2014/844/EU, Euratom végrehajtási határozata (2014. november 26.) a héasajátforrás-alap kiszámítása céljából bizonyos közelítő becslések alkalmazásának Málta számára való engedélyezéséről (HL L 343., 2014.11.28., 33. o.).